Diari Oficial de la Generalitat Valenciana


Sumari del DOGV 4761, del 26-05-2004 (2004/5012)

RESOLUCIÓ de 20 d'abril de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'autoritza transitòriament per al seu ús i instal·lació en la xarxa, el model de comptador elèctric en corrent altern trifàsic, estàtic, combinat, amb funcions de tarificador, a quatre fils, de classes de precisió 1 i 0,5s per a energia activa, i de classes de precisió 1 i 2 per a energia reactiva, de la marca Sisteltron, model Tarcon C500.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4761

Data del DOGV
:   26-05-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5012


Data del document
:   20-04-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * empresa privada
    * indústria elèctrica

RESOLUCIÓ de 20 d'abril de 2004, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'autoritza transitòriament per al seu ús i instal·lació en la xarxa, el model de comptador elèctric en corrent altern trifàsic, estàtic, combinat, amb funcions de tarificador, a quatre fils, de classes de precisió 1 i 0,5s per a energia activa, i de classes de precisió 1 i 2 per a energia reactiva, de la marca Sisteltron, model Tarcon C500. [2004/F5012]
  
Vist l'escrit presentat peR Manuel Ramírez Gutiérrez en representació de la mercantil Industrias Electrónicas Electromatic, SL, amb domicili a l'avinguda de la Constitució, 21, polígon València 2000, de Quart de Poblet (València), sol·licitant que es concedisca autorització de model per al seu ús i instal·lació en la xarxa dels equips comptadors d'energia elèctrica de la marca Sisteltron, model Tarcon C500, que s'hi relacionen.
  
Vista la documentació aportada al costat de la sol·licitud assenyalada, composta per:
  
- Una memòria tècnica descriptiva, en doble exemplar, del model i dels seus diferents tipus o variants firmada per l'enginyer tècnic industrial José Vicente Marqués Vidal, col·legiat número 3.384, i visada pel Col·legi Oficial d'Enginyers Tècnics Industrials de València amb data 21 de gener de 2004.
  
- Declaració de conformitat del fabricant, de data 12 de gener de 2004, amb la funcionalitat i la resta de requisits i condicions exigibles, conforme al Reial Decret 1.433/2002, de 27 de desembre, pel qual s'establixen els requisits de mesura en baixa tensió de consumidors i centrals de producció en règim especial (BOE núm. 313, de 31 de desembre de 2002), i la resta de condicions de seguretat, compatibilitat electromagnètica i altres normes d'aplicació.
  
- Els escrits del Centre Espanyol de Metrologia de data 18 de gener de 2002 i 8 de gener de 2004.
  
- Els certificats d'assaig següents:
  
· Certificat número CEM-CY-00/0098-3.4, de data 10 d'agost de 2000, relatiu a la norma UNE EN 61428, per a la classe de precisió 1, expedit pel Centre Espanyol de Metrologia.
  
· Certificat número CEM-CY-00/0099-3.4, de data 10 d'agost de 2000, relatiu a la norma UNE EN 61255, per a la classe de precisió 2, expedit pel Centre Espanyol de Metrologia.
  
· Certificat número CEM-CY-00/0095-3.4, de data 16 de novembre de 2000, relatiu a la norma UNE EN 60173, per a la classe de precisió 0,5s, expedit pel Centre Espanyol de Metrologia.
  
· Certificat número CEM-CY-00/0096-3.4, de data 16 de novembre de 2000, relatiu a la norma UNE EN 61296, per a la classe de precisió 1, expedit pel Centre Espanyol de Metrologia.
  
· Certificat número CEM-CY-00/0107-7.4, de data 2 de desembre de 2000, relatiu a la norma UNE EN 60194, apartat 5.2.3, expedit pel Centre Espanyol de Metrologia.
  
· Certificat número CEM-CY-01/0049-3.4, de data 27 de desembre de 2001, relatiu a la norma UNE EN 61831, per a la classe de precisió 1, expedit pel Centre Espanyol de Metrologia.
  
· Certificat número CEM-CY-01/0050-3.4, de data 27 de desembre de 2001, relatiu a la norma UNE EN 61394, per a la classe de precisió 2, expedit pel Centre Espanyol de Metrologia.
  
· Certificat número CEM-CY-03/0085-3.4, de data 29 de setembre de 2003, relatiu a las normes UNE EN 61005 i UNE EN 62656-61, per a la classe de precisió 1, expedit pel Centre Espanyol de Metrologia.
  
· Certificat número CEM-CY-03/0086-3.4, de data 29 de setembre de 2003, relatiu a la norma UNE EN 61754, per a la classe de precisió 2, expedit pel Centre Espanyol de Metrologia.
  
· Certificat número CEM-CY-03/0087-3.4, de data 30 de setembre de 2003, relatiu a las normes UNE EN 61187 i UNE EN 62672-61, per a la classe de precisió 1, expedit pel Centre Espanyol de Metrologia.
  
· Certificat número CEM-CY-03/0088-3.4, de data 30 de setembre de 2003, relatiu a la norma UNE EN 61861, per a la classe de precisió 2, expedit pel Centre Espanyol de Metrologia.
  
Atés que el model d'equip de mesura de la sol·licitud presentada pot enquadrar-se en el supòsit contemplat en el punt 4 de l'article 5 del Reial Decret 1.433/2002, de 27 de desembre, pel qual s'establixen els requisits de mesura en baixa tensió de consumidors i centrals de producció en règim especial, al no haver-se establit reglament metrològic específic aplicable a este.
  
Atés que el punt 6 de l'article 5 del Reial Decret 1.433/2002, de 27 de desembre, disposa que fins que no s'aprove el corresponent reglament metrològic específic, els comptadors estàtics combinats que per a l'energia activa siguen de classes 1 i 2, als quals no els siga d'aplicació l'Orde de 18 de febrer del 2000, per la qual es regula el control metrològic de l'estat sobre els comptadors estàtics d'energia activa en corrent altern, classes 1 i 2, per estar incorporats en un equip combinat d'energia activa i reactiva, requeriran autorització del model per al seu ús i instal·lació en la xarxa, que serà efectuada per l'administració competent en base a un certificat d'assajos de conformitat amb la norma UNE-EN 61325 per a les característiques d'activa, UNE-EN 62829-61 en relació amb el consum propi del comptador i UNE-EN 61757 per a les característiques de reactiva.
  
Atés que el punt 11 de l'article 5 del Reial Decret 1.433/2002, de 27 de desembre, disposa que per als comptadors combinats d'energia activa i reactiva i equips registradors, mentre no existisca reglament metrològic específic que els siga d'aplicació, el certificat d'assaig de conformitat es referirà a aquells assajos i requisits establits en les norma UNE o internacional que en cada cas es pogueren aplicar.
  
Atés que s'han complit els tràmits preceptius, en virtut de les facultats atorgades, esta Direcció General d'Indústria i Investigació Aplicada, resol:
  
Únic
  
Autoritzar transitòriament per al seu ús i instal·lació en la xarxa, el model de comptador en corrent altern trifàsic, amb funcions de tarificador, estàtic, combinat, a quatre fils, freqüència de 50 Hz, de classes de precisió 1 i 0,5s per a energia activa, i de classes de precisió 1 i 2 per a energia reactiva, de la marca Sisteltron, model Tarcon C500, fabricats per Industrias Electrónicas Electromatic, SL, les característiques principals del qual, per tipus o variants que comprén el model autoritzat són:
  
D'acord amb el que s'ha dispost en el punt 2 de l'article 3 del Reial Decret 1.433/2002, de 27 de desembre, la present autorització té plena validesa en tot el territori de l'estat, estant sotmesa a les condicions següents:
  
Primera. Els equips que es comercialitzen, empren i instal·len en la xarxa es correspondran íntegrament amb la documentació presentada per a l'obtenció d'esta autorització. Si s'hi produïra qualsevol modificació, serà necessari obtindre, abans de la seua comercialització, instal·lació i ús en la xarxa, una nova autorització aportant per a això la documentació establida per la normativa d'aplicació.
  
Segona. De conformitat amb el que s'ha establit en l'article 5 del Reial Decret 1.433/2002, de 27 de desembre, esta autorització té caràcter transitori, havent d'obtindre el seu titular l'aprovació de model corresponent en el termini d'un any des de l'entrada en vigor del reglament metrològic específic d'aprovació de model, una vegada s'hi dicte, sense perjuí de poder obtindre les pròrrogues que esta direcció general considere oportunes atorgar.
  
Tercera. Abans de la seua instal·lació, els equips als quals es referix esta autorització hauran de superar el control de verificació en origen realitzat per un verificador de mesures elèctriques oficialment autoritzat, justificant-ho per mitjà de la col·locació dels precintes i etiquetes identificadors corresponents.
  
Quarta. Els tipus o variants del model de comptador autoritzat per la present resolució previstos segons esta per a efectuar mesures indirectes es connectaran a través de transformadors de mesura d'intensitat adequats i que complisquen les normes definides en el Reial Decret 1.433/2002, de 27 de desembre.
  
Cinquena. Esta autorització es concedix sense perjuí de la resta de concessions, permisos i autoritzacions que siguen necessàries, d'acord amb altres disposicions que resulten aplicables a este tipus d'equips de mesura.
  
Sisena. Els comptadors objecte d'esta resolució hauran d'incorporar els precintes i la caràtula i seran ser de les dimensions geomètriques definides en l'annex que l'acompanya.
  
La present resolució no és definitiva en via administrativa i contra ella es podrà interposar recurs d'alçada davant el secretari autonòmic d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 d'abril de 2004.- El director general d'Indústria i Investigació Aplicada: José Mozonís Salvia.